ולטרי בוטאס

ולטרי ויקטור בוטאס (בפינית: Valtteri Viktor Bottas, נולד ב-28 באוגוסט 1989) הוא נהג מרוצים פיני המתחרה עבור קבוצת Stake F1 בסבב אליפות הפורמולה 1. התחרה במשך חמש עונות בקבוצת מרצדס לצידו של לואיס המילטון וסיים פעמיים כסגנו באליפות הנהגים. זכה יחד עם הקבוצה בחמישה תוארי אליפות היצרנים. בשנת 2007 התחרה בסבב החורף של אליפות פורמולה רנו הבריטית. הוא ניצח שלושה מרוצים מתוך ארבעה וסיים במקום השני במרוץ הנוסף, אך מכיוון שלא החזיק רישיון מתאים לתחרות לא צבר נקודות ולא הוכתר כאלוף. בשנת 2008 זכה באליפות סבב פורמולה רנו האירופאי ובמקביל זכה גם באליפות בסבב אליפות הפורמולה רנו הצפון-אירופאי. בשנת 2009 התחרה בסבב אליפות הפורמולה 3 האירופאי. הוא לא הצליח לנצח אף מרוץ במהלך העונה, אך סיים את העונה במקום השלישי. ביוני אותה שנה ניצח במרוץ המאסטרס של הפורמולה 3, אליו זינק מהפול פוזישן. בשנת 2010 זכה שוב במרוץ המאסטרס, הנהג הראשון שמנצח את המרוץ פעמיים. את עונת 2010 סיים שוב במקום השלישי, אף על פי שבמהלך העונה צבר שני ניצחונות והגיע שמונה פעמים לפודיום. בוטאס החל לשמש כנהג מבחן עבור קבוצת ויליאמס, תפקיד אותו המשיך למלא גם בשנים 2011 ו-2012. בשנת 2011 עבר להתחרות בסבב ה-GP3, בו השיג ארבעה ניצחונות ושבעה פודיומים וסיים כאלוף. בנובמבר 2012 הכריזה קבוצת ויליאמס על החתמתו של בוטאס כנהג בקבוצה בעונת 2013, לצידו של פסטור מלדונדו. בעונת הבכורה התקשה לצבור נקודות ועל אף שסיים 17 מתוך 19 מרוצים צבר רק 4 נקודות, אותם השיג כשסיים במקום השמיני בגרנד פרי שנערך בארצות הברית. בעונת 2014 המשיך לנהוג עבור ויליאמס, כשלצידו פליפה מאסה, שהצטרף לקבוצה. במרוץ פתיחת סיים את מקצה הדירוג במקום העשירי וסיים את המרוץ במקום השישי. בעקבות פסילתו של דניאל ריקארדו שסיים את המרוץ במקום השני עלה בוטאס למקום החמישי. בגרנד פרי אוסטריה זינק מהמקום השני ואת המרוץ סיים במקום השלישי אחרי ניקו רוזברג ולואיס המילטון ורשם את הפודיום הראשון בקריירת האליפות. אף על פי שזינק מהמקום ה-14 בגרנד פרי הבריטי הצליח לסיים אותו במקום השני ולרשום פודיום שני ברציפות. רצף הפודיומים נמשך גם במרוץ הבא בו סיים שוב במקום השני. בהמשך העונה הצליח לסיים עוד שלוש פעמים במקום השלישי (בבלגיה, רוסיה ובאבו דאבי) ואת העונה סיים במקום הרביעי עם 186 נקודות. העונה האישית הטובה ביותר בקריירה עד כה. בוטאס ומאסה המשיכו להתחרות בקבוצה גם בעונת 2015. במקצה הדרוג של גרנד פרי אוסטרליה, שפתח את העונה, דורג במקום השישי, אך במהלך מקצה הדירוג נפצע בגבו, פונה לטיפול בבית חולים ולא התחרה במרוץ הפתיחה. במהלך העונה הגיע רק פעמיים לפודיום, אך סיים מספר פעמים במקום הרביעי (3 פעמים) ובמקום החמישי (6 פעמים). את העונה סיים במקום החמישי עם 136 נקודות. בעונת 2016 הגיע לפודיום רק פעם אחת, בגרנד פרי הקנדי. את העונה סיים במקום השביעי עם 85 נקודות. ניקו רוזברג, שזכה באליפות בעונת 2016, הודיע חמישה ימים לאחר מכן על פרישה. בינואר הכריזה קבוצת מרצדס כי בוטאס יהיה מחליפו של רוזברג. במרוץ פתיחת העונה סיים מקום השלישי ובגרנד פרי בחריין זינק לראשונה בקריירה מהפול פוזישן. בגרנד פרי רוסיה זינק מהמקום השלישי, אך העפיל למקום הראשון מיד לאחר הזינוק. לאורך כל המרוץ ניהל מאבק צמוד מול סבסטיאן פטל, אך הצליח לשמור על המקום ולסיים את המרוץ כמנצח בפעם הראשונה בקריירה. תוצאה בכתב מודגש מסמלת זינוק מפול פוזישן תוצאה בכתב מוטה מסמלת את זמן ההקפה המהירה תוצאה בכתב מוקטן מציינת את המקום אליו הגיע הנהג במרוץ הספרינט העונה טרם הסתיימה מדיה וקבצים בנושא ולטרי בוטאס בוויקישיתוף אתר האינטרנט הרשמי של ולטרי בוטאס (באנגלית) ולטרי בוטאס, ברשת החברתית פייסבוק ולטרי בוטאס, ברשת החברתית אקס (טוויטר) ולטרי בוטאס, ברשת החברתית אינסטגרם ולטרי בוטאס, סרטונים בערוץ היוטיוב ולטרי בוטאס, באתר DriverDB לנהגי מרוצים אמיר ענבר, אם ואלטרי בוטאס ינהג נכון, העתיד יכול להיות שלו, באתר הארץ, 25 במרץ 2017 Williams signs Bottas as test driver, Autosport, 29 January 2010 Williams confirms Valtteri Bottas and Pastor Maldonado for 2013, Autosport, 28 November 2012 פורמולה 1: ניקו רוזברג ניצח במרוץ אוסטריה, באתר וואלה, 22 ביוני 2014 פורמולה 1: רוזברג ניצח בהוקנהיים, מאסה התרסק, באתר וואלה, 20 ביולי 2014 נמצא מחליף לרוזברג: בוטאס חתם במרצדס, באתר ערוץ הספורט, 16 בינואר 2017 פורמולה 1: ואלטרי בוטאס יזנק מהפול פוזישן בגרנד פרי בחריין, באתר וואלה, 15 באפריל 2017 פורמולה 1: ואלטרי בוטאס ניצח בגרנד פרי של רוסיה, באתר וואלה, 30 באפריל 2017